b'\n_START_ARTICLE_\nFIDES\n_START_PARAGRAPH_\nFIDES je reprezentativni pano\xc5\xbeni sindikat zdravnikov in zobozdravnikov Slovenije._NEWLINE_FIDES je bil ustanovljen 3. oktobra 1990 v Novem mestu kot samostojni obmo\xc4\x8dni sindikat in se do leta 1992 razvil v dr\xc5\xbeavnega s sede\xc5\xbeem v Ljubljani. Nastal je iz prizadevanja za priznanje posebnosti poklica in ustreznega vrednotenja dela zdravnikov in zobozdravnikov; slednje je bilo dose\xc5\xbeeno s poklicno pododbo leta 1994. Za uveljavitev svojih ciljev je FIDES organiziral ve\xc4\x8d odmevnih stavk, med drugimi stavko leta 1996, ki je trajala od 21. marca do 12. aprila, s katero je dosegel podpis dodatka h kolektivni pogodbi iz leta 1994._NEWLINE_Najvi\xc5\xa1ja organa FIDES-a sta konferenca in glavni odbor. Do leta 1994 je glavni odbor vodil Andrej \xc5\xa0inkovec, nato Konrad Ku\xc5\xa1trin. Odbori FIDES-a delujejo v vseh javnih zdravstvenih organizacijah. Od leta 1995 je FIDES \xc4\x8dlan Evropske federacije zdravnikov v delovnem razmerju FEMS.'